Skrifttypen FF Chartwell er noe for seg selv. Ved å utnytte de teknologiske mulighetene som finnes i OpenType så har TK TYPE laget en skrifttype i syv snitt som du kan lage forskjellige typer diagrammer av.
Jobber du med korte eller lange tekstdokumenter i InDesign så er det alltid lurt å gå over dokumentet og ta bort unødig «skrot» som har blitt med på veien fra Word/forfatter. En vanlig rutine er å gå gjennom dokumentet for å fjerne doble mellomrom. Til og med i relativt korte dokumenter kan det være vanskelig å fange opp alle tilfeller ved å gjøre dette manuelt. Den enkle måten å gjøre dette på er å bruke et tekstsøk i Find/Change-panelet til InDesign. Men hva om du vil gjøre noe litt mer avansert, som å finne alle forekomster av akronymer?
Det fine med Find/Change-panelet er at det støtter GREP-søk. Uten å gå så dypt inn på hva GREP er, så kan jeg si at det benytter noe som heter regulære uttrykk, vanlig i programmering. GREP-søk kan derfor finne forekomster av forskjellige typer strukturer i et dokument.
For å få til dette var det første jeg gjorde å lage et GREP-søk som isolerte alle instanser av versaler i løpende brødtekst, siden jeg anså det som høyst sansynlig at alle disse tilfellene egentlig var akronymer. Det hadde vært mulig å søke opp alle instanser av versaler ved hjelp av ett tekstsøk, men da måtte jeg ha tilegnet hvert enkelt tilfelle en tegnstil manuelt, noe som ikke er nødvendig.
GREP-søket er i grunn ganske enkelt. u er GREP-koden for å finne versaler. +-tegnet betyr eller flere. uu+ kan da oversettes til: se etter minimum to versaler eller flere.